open-index/open-wikipedia-markdown huggingface dataset:
มัชฌิมาปฏิปทา

**มัชฌิมาปฏิปทา**หรือ**ทางสายกลาง** ในศาสนาพุทธ หมายถึง การไม่ยึดถือสุดทางทั้ง 2 ได้แก่ **อัตตกิลมถานุโยค** คือ การประกอบตนเองให้ลำบากเกินไป **กามสุขัลลิกานุโยค** คือ การพัวพันในกามในความสบาย พระพุทธเจ้าทรงกำหนดหลักทางสายกลางนี้ไว้ชัดเจน คือ อริยมรรคมีองค์ 8 เมื่อย่นย่อแล้ว เรียก "ไตรสิกขา" ได้แก่ ศีล สมาธิ ปัญญา

**มัชฌิมาปฏิปทา**หมายถึงการปฏิบัติสายกลาง ซึ่งเป็นหลักจริยธรรมย่อมต้องคู่กับหลักสัจจธรรมอันเป็นสายกลางเช่นกัน โดยที่หลักสัจจธรรมอันเป็นสายกลางนี้เรียกว่า**มัชเฌนธรรม** หรือหลักทฤษฎีที่ว่าด้วยความ**สมดุล**

**มัชฌิมาปฏิปทา** แปลว่า ทางสายกลาง หมายถึง ทางปฏิบัติที่ไม่สุดโต่งไปในทางอุดมการณ์ใดอุดมการณ์หนึ่งเกินไป มุ่งเน้นใช้ปัญญาในการแก้ปัญหา มักไม่ยึดถือหลักการอย่างงมงาย

**มัชฌิมาปฏิปทา**ในทางจิตวิญญาณหมายถึงสติ สติเป็นความสมดุลทางจิตอย่างหนึ่ง คือสมดุลระหว่างศรัทธาและปัญญา สติจะอยู่ตรงกลางระหว่างอารมณ์และเหตุผล ถ้าความคิดเปรียบเป็นน้ำไหล สมาธิเปรียบเป็นน้ำนิ่ง สติจะเป็นน้ำไหลนิ่ง สติเป็นทางสายกลางทางจิตวิญญาณ

**มัชฌิมาปฏิปทา** ทางสายกลาง หมายถึง ความสมดุล ความเหมาะสม ความเสมอ ความพอดี ซึ่งเป็นความประสานสอดคล้องกันระหว่างข้อปฏิบัติปลีกย่อยต่าง ๆ ที่มาประชุมกันร่วมกันทำงาน ข้อปฏิบัติต่าง ๆ ในพระพุทธศาสนาจะต้องมีสมตาคือความสมดุล ซึ่งเป็นความพอดีชนิดหนึ่ง เป็นชื่อเรียกสติอีกอย่างหนึ่ง เช่นความสมดุลระหว่างวิริยะกับสมาธิ และความพอดีระหว่างศรัทธากับปัญญา โดยมีสติเป็นเครื่องควบคุม

**มัชฌิมาปฏิปทา** ใช้ในความหมายอีกอย่างหนึ่งว่า มัตตัญญุตา คือ ความรู้จักประมาณ หรือรู้จักพอดีในการปฏิบัติต่าง ๆ โดยทั่วไป หรือรู้จักพอดีที่เป็นหลักกลาง ๆ เช่น จะรับประทานอาหารก็ต้องมีความรู้จักประมาณ รู้จักพอดีในอาหาร ถ้ารับประทานอาหารไม่พอดีก็เกิดโทษแก่ร่างกาย แทนที่จะได้สุขภาพ แทนที่จะได้กำลัง ก็อาจจะเสียสุขภาพ และอาจจะทอนกำลังทำให้อ่อนแอลงไป หรือเกิดโรค เพราะฉะนั้นท่านจึงสอนให้มีความรู้จักประมาณในการบริโภค เรียกว่า โภชเนมัตตัญญุตา

จะเห็นว่าหลักพระพุทธศาสนาในทุกระดับมีเรื่องของความพอดี หรือความเป็นสายกลางนี้ ฉะนั้นความเป็นสายกลาง คือ ความพอดีที่จะให้ถึงจุดหมาย และที่จะให้ตรงกับความจริง ไม่ให้ไปสุดโต่ง เอียงสุด ซึ่งจะพลาดจากตัวความจริงไปนั้น จึงเป็นลักษณะทั่วไปอย่างหนึ่งของพระพุทธศาสนา ซึ่งเป็นสายกลางทั้งหลักทฤษฎี (มัชเฌนธรรม) และหลักการปฏิบัติ (มัชฌิมาปฏิปทา)

## ดูเพิ่ม
* สมตา

## อ้างอิง

* อุปาทิยสูตร มัญญมานสูตร อภินันทมานสูตร ขันธ. สํ. (๑๓๙, ๑๔๐ ,๑๔๑)
* ตบ. ๑๗ : ๙๑-๙๔ ตท. ๑๗ : ๗๙-๘๒
* ตอ. K.S. ๓ : ๖๔-๖๕

หมวดหมู่:ศาสนาพุทธ
คุณธรรมนิยม

**ธรรมาธิปไตย** () หรือ **คุณธรรมนิยม** เป็นระบบการเมืองซึ่งเศรษฐทรัพย์และ/หรืออำนาจทางการเมืองถูกมอบให้กับบุคคลโดยขึ้นอยู่กับความสามารถ ความพยายาม หรือความสำเร็จ มิใช่ความมั่งคั่งหรือชนชั้นทางสังคม การเจริญก้าวหน้าในระบบเช่นนี้ขึ้นอยู่กับประสิทธิผลซึ่งถูกวัดด้วยการทดสอบหรือสัมฤทธิผลอันเป็นประจักษ์ แม้ว่าแนวคิดคุณธรรมนิยมจะดำรงอยู่มาแล้วหลายศตวรรษ คำว่า "meritocracy" ในภาษาอังกฤษเพิ่งถูกบัญญัติขึ้นใน ค.ศ. 1958 โดยนักสังคมวิทยาในหนังสือเสียดสีการเมืองดิสโทเปียชื่อว่า *[[The Rise of the Meritocracy]]*

สาระสำคัญของระบอบธรรมาธิปไตย ได้แก่ การจะบรรจุหรือแต่งตั้งบุคคลให้ดำรงตำแหน่งย่อมไม่กระทำโดยคำนึงถึงทักษะความสามารถและ/หรือประสบการณ์ของบุคคลนั้นเป็นที่ตั้ง หากแต่คำนึงถึงคุณธรรมของบุคคลนั้น กับทั้งสถานการณ์และความต้องการในขณะที่มีการยื่นขอเข้ารับการบรรจุหรือการแต่งตั้งเป็นหลัก นอกจากนี้ ย่อมไม่คำนึงถึงสิ่งดังต่อไปนี้โดยเด็ดขาด กล่าวคือ ความยากดีมีจน (เศรษฐยาธิปไตย) ความสัมพันธ์ทางครอบครัว (คติเห็นแก่ญาติ) ความสัมพันธ์ฉันมิตร (คติเห็นแก่มิตร) ชนชั้นวรรณะ (คณาธิปไตย) ความเต็มใจและ/หรือความต้องการของบุคคลนั้น (ประชาธิปไตย) และพื้นเพอื่น ๆ ตามแต่สถานการณ์เป็นต้นว่าอำนาจทางการเมืองหรือสถานะทางสังคม อย่างไรก็ดี ในความเป็นจริง การมักไม่ได้เป็นไปตามหลักดังกล่าวโดยครบถ้วนนัก กับทั้งการบรรจุและการแต่งตั้งบุคคลก็มักพิจารณาถึงความเหมาะสมกับงาน ทักษะความสามารถ และบุคลิกภาพของบุคคลนั้นเป็นที่ตั้ง

สังคมธรรมาธิปไตยมักยกย่องเชิดชูบุคคลที่กระทำคุณประโยชน์เป็นที่ประจักษ์

## อ้างอิง

* Burbank, Jane and Cooper, Frederick. (2010). *Empires in World History: Power and the Politics of Difference*. Princeton: Princeton University Press. ISBN 0-691-12708-5.
* Kazin, Michael, Edwards, Rebecca, and Rothman, Adam. (2010). *The Princeton Encyclopedia of American Political History Volume 2*. Princeton University Press. ISBN 0-691-12971-1.
* Schwarz, Bill. (1996). *The expansion of England: race, ethnicity and cultural history*. Psychology Pres. ISBN 0-415-06025-7.

## แหล่งข้อมูลอื่น
* "Meritocracy and the Erosion of Self-Respect" , lecture by Sjalling Swierstra und Evelien H. Tonkens (with a german introduction)
* World Wide Words — Michael Quinion writes about the changing use of the term, as does Progress Online 

หมวดหมู่:ปรัชญาการเมือง
หมวดหมู่:ปรัชญาสังคม
หมวดหมู่:ระบอบการปกครอง
หมวดหมู่:รัฐศาสตร์
หมวดหมู่:นิติศาสตร์
จิเซล บุนเชน

**จิเซล แคโรไลน์ บุนเชน** () เกิดเมื่อวันที่ 20 กรกฎาคม ค.ศ.1980 ในบราซิล เป็นนางแบบชาวบราซิล ในบางครั้งเธอก็แสดงภาพยนตร์และยังเป็นทูตองค์การสิ่งแวดล้อมโลก จากข้อมูลของนิตยสารฟอร์บ ระบุว่าเธอเป็นนางแบบที่มีค่าตัวสูงที่สุดในโลกและเป็นผู้หญิงที่รวยที่สุดอันดับ 6 ในวงการบันเทิง โดยมีทรัพย์สมบัติราว 150 ล้านดอลลาร์สหรัฐ
## ผลงาน

## ผลงานเพลง

### เพลง

### มิวสิกวีดีโอ

## รางวัลและการเสนอชื่อ

## อ้างอิง

## แหล่งข้อมูลอื่น

หมวดหมู่:นักแสดงบราซิล
หมวดหมู่:นางแบบบราซิล
หมวดหมู่:บุคคลจากรัฐฮิวกรังจีดูซูว
หมวดหมู่:วิกตอเรียส์ซีเคร็ต
หมวดหมู่:นักเดินแบบไอเอ็มจีโมเดลส์
ซูโคไมมัส

**ซูโคไมมัส** () เป็นไดโนเสาร์ที่อยู่ในสกุล ซูโคไมมัส spinosaurid ที่อาศัยอยู่ในแอฟริกา ประเทศอียิปต์,ไนเจอร์  Suchomimus มีปากที่มีความยาวต่ำและแคบเป็นจะงอย ฟันคมมาก และโค้งย้อนหลัง ออกหาอาหารบริเวณริมแม่น้ำ อาหารหลักของมันคือปลา และสัตว์น้ำในยุคดึกดำบรรพ์ Suchomimus มีความยาว 11 เมตร หนักประมาณ 2.9-4.8 ตัน อาศัยอยู่ในยุคครีเทเซียสตอนต้นเมื่อประมาณ 112 ล้านปีก่อน มันมีศัตรูคู่แข่งตามธรรมชาติที่อาศัยอยู่ในยุคเดียวกันอย่าง จระเข้ยักษ์ ซาร์โคซูคัส (Sarcosuchus) ที่อาศัยอยู่ริมน้ำและจะคอยดักซุ่มโจมตีเหยื่ออยู่ในน้ำ Suchomimus มีญาติใกล้ชิดอย่าง สไปโนซอรัส  ที่มีความยาว 15-17 เมตร กับ อิริอาเตอร์ ยาว 8 เมตร (26ฟุต) ที่มีลักษณะรูปร่างและการดำรงชีวิตคล้ายกันแต่มีขนาดเล็กกว่า

มันถือว่าเป็นนักล่าที่มีขนาดใหญ่ที่สุดในปกครองแม่น้ำไนเจอร์ในช่วงเวลานั้น ศัตรูตามธรรมชาติตัวเดียวของมันคือ ซาร์โคซูคัส จระเข้ขนาดยักษ์
หมวดหมู่:ไดโนเสาร์ในยุคครีเทเชียส
หมวดหมู่:สไปโนซอริเด
Ulib

**ULIB** เป็นโปรแกรมระบบห้องสมุดอัตโนมัติ่ ซึ่งผู้พัฒนาให้ห้องสมุดต่าง ๆ ขอใช้งานโปรแกรมได้ฟรี เพียงแต่ต้องทำการอบรมก่อน เนื่องจากโปรแกรมมีหลายโมดูล

โปรแกรม ULIB เหมาะสำหรับห้องสมุดทุกระดับ ตั้งแต่ห้องสมุดระดับเล็ก ระดับกลาง ไปจนถึงค่อนข้างใหญ่ ด้วยโครงสร้างโปรแกรมที่สามารถเลือกเปิดเฉพาะฟังก์ชันที่ใช้งานจริงได้ ทำให้บรรณารักษ์และผู้ปฏิบัติงานทำงานได้สะดวก

โปรแกรม ULIB พัฒนาโดยคนไทยในประเทศไทยตั้งแต่ปีพศ. 2543 จนถึงปี 2553 ได้พัฒนามาถึงเวอร์ชัน 6.0 และมีผู้ใช้งานหลายร้อยแห่ง

โปรแกรม ULIB ทำงานบนเว็บเบส แก้ไขเว็บเพจแต่ละหน้าได้เอง โดยใช้โปรแกรมช่วย FCK Editor โดยเป็นโหมด WYSIWYG

## โมดูลของการทำงานในเวอร์ชัน 6.0
* Circulation
* Serials Control
* Acquisitions
* webopac
* Administration
* Cataloging
* Union Circulation

## ความสามารถ
มีฟังก์ชันโดยรวมครอบคลุมงานทุกอย่างของห้องสมุด

* ทำงานทุกอย่างได้ผ่านหน้าจอเว็บไซต์
* เป็นเว็บไซต์ห้องสมุดได้ในตัว
* การสืบค้นออนไลน์
* ระบบสมาชิกล็อกอินเข้ามาตรวจสอบรายละเอียดส่วนตัว
* ระบบสำรองข้อมูล
* สนับสนุนการใช้บาร์โค้ด
* สนับสนุนการใช้ RFID ผ่านโพรโทคอล SIP และ SIP2 (Standard Interchange Protocol)
* อัปโหลดไฟล์แนบไปยังแท็ก 856
* Basic, advance search
* ดึง RSS feed และสร้าง RSS feed
* งานวารสารและดรรชนีวารสาร
* สนับสนุน MARC21 เต็มรูปแบบ
* ระบบสถิติอย่างละเอียด
* การแค็ตตาล็อกและ Z39.50
* ระบบจัดหา
* สนับสนุนภาษาไทยและภาษาอังกฤษ
* ทำงานได้ทั้งระบบปฏิบัติการ Linux และ Windows
* เชื่อมโยงกับโปรแกรม uMedia เพื่อการทำ Single Search

## ผู้พัฒนา
ผู้พัฒนาหลักมีสองท่าน

* สมพงษ์ เจริญศิริ
* สันติภาพ เปลี่ยนโชติ

## แหล่งข้อมูลอื่น
* เว็บไซต์ ULIB
* Twitter ULIB
* Google mailgroup

หมวดหมู่:Free library automation software
หมวดหมู่:บรรณารักษ์
หมวดหมู่:ห้องสมุด

## อ้างอิง
* http://jfkonline.oas.psu.ac.th/ulibmtanee/ 
* http://gotoknow.org/blog/information/13090 
* http://thailibnetwork.ning.com/forum/topics/ulibm-1
กริสโตฟาโน อัลโลรี

**คริสโตฟาโน อัลลอริ** () (17 ตุลาคม ค.ศ. 1577 - 1 เมษายน ค.ศ. 1621) เป็นจิตรกรชาวอิตาลีของการเขียนแบบปลายแมนเนอริสม์ของฟลอเรนซ์ของคริสต์ศตวรรษที่ 17 ผู้มีความเชี่ยวชาญทางการเขียนภาพเหมือน

อัลลอริเกิดที่ฟลอเรนซ์ในประเทศอิตาลี ได้รับการศึกษาทางจิตรกรรมเบื้องต้นจากบิดาอเลสซานโดร อัลลอริ แต่ไม่พึงพอใจกับการเน้นการเขียนภาพร่างกายและการใช้สีเย็น ต่อมาอัลลอริก็เข้าทำงานกับห้องเขียนภาพของเกรกอริโอ พากานิ (ค.ศ. 1558-ค.ศ. 1605) ผู้เป็นจิตรกรชั้นนำของตระกูลการเขียนแบบฟลอเรนซ์ ที่พยายามแสวงหาการผสานการใช้สีอันเรืองรองของเวนิสกับการเน้นการวาดรายละเอียดของฟลอเรนซ์ นอกจากนั้นก็ดูเหมือนว่าอัลลอริจะมีโอกาสได้ทำงานกับชิโกลิด้วย

ภาพเขียนของอัลลอริมีลักษณะเด่นจากการวาดแบบธรรมชาตินิยมและความละเอียดอ่อนของวิธีการวาด ความสามารถทางเทคนิคของอัลลอริเห็นได้ชัดจากงานก็อปปีงานของอันโตนิโอ ดา คอร์เรจจิโอที่มีฝีมือจนทำให้เข้าใจกันผิดๆ ว่าเป็นงานก็อปปีที่ทำโดยคอร์เรจจิโอเอง

งานชิ้นเอกของอัลลอริคือภาพ “จูดิธและหัวโฮโลเฟอร์นีส” ที่มีด้วยกันสองภาพๆ หนึ่งอยู่ที่พิพิธภัณฑ์พิตติที่ฟลอเรนซ์ และอีกภาพหนึ่งเป็นของหอศิลป์ควีนในลอนดอน ผู้เป็นแบบในภาพคือภรรยาน้อยของอัลลอริเองมาซซาเฟียร์รา และหัวของโฮโลเฟอร์นีสเชื่อกันว่าเป็นภาพเหมือนของอัลลอริเอง

## อ้างอิง

* 

## แหล่งข้อมูลอื่น

หมวดหมู่:บุคคลที่เกิดในปี พ.ศ. 2120
หมวดหมู่:จิตรกรชาวอิตาลี
หมวดหมู่:จิตรกรในคริสต์ศตวรรษที่ 17
หมวดหมู่:จิตรกรสมัยจริตนิยม
หมวดหมู่:จิตรกรภาพเหมือน
หมวดหมู่:บุคคลจากฟลอเรนซ์
เอลิซาเบธ ชู

**เอลิซาเบธ จัดสัน ชู** นักแสดงหญิงชาวอเมริกัน เคยได้รับการเสนอชื่อเข้าชิงรางวัลออสการ์ รางวัลบาฟตา รางวัลลูกโลกทองคำ และรางวัลของสมาคมนักแสดงอาชีพแห่งอเมริกา จากบทบาทการแสดงเป็นโสเภณีในภาพยนตร์ปี 1995 เรื่อง *[[Leaving Las Vegas]]* คู่กับนิโคลัส เคจ

เอลิซาเบธ ชู เกิดที่เมืองวิลมิงตัน เดลาแวร์ สหรัฐอเมริกา เติบโตที่นิวเจอร์ซีย์ มารดาเป็นนักธุรกิจ นักการธนาคาร  บิดาเป็นนักกฎหมาย นักพัฒนาอสังหาริมทรัพย์ และเคยลงสมัครเป็นตัวแทนพรรคริพับลิกันรับเลือกตั้งเป็นวุฒิสมาชิกรัฐนิวเจอร์ซีย์   หลังจากจบการศึกษาชั้นมัธยม เธอเข้าศึกษาต่อด้านศิลปะที่วิทยาลัยเวสลีย์ และด้านรัฐศาสตร์ที่มหาวิทยาลัยฮาร์วาร์ด ก่อนจะหยุดเรียนเพื่อไปทำงานด้านการแสดง  หลังจากประสบความสำเร็จในอาชีพนักแสดง เธอกลับเข้าศึกษาต่อที่ฮาร์วาร์ดในปี 2000 จนจบปริญญา 

เอลิซาเบธ ชู มีผลงานแสดงครั้งแรกรับบทเป็นแฟนสาวของราล์ฟ แม็กชิโอ ใน *[[The Karate Kid]]* (1984) ภาพยนตร์วัยรุ่นที่ประสบความสำเร็จอย่างสูง, รับบทนำคู่กับเทเรนซ์ สแตมพ์ ใน *Link* (1986) ภาพยนตร์ระทึกขวัญอังกฤษ ที่ทำให้เธอได้รับการเสนอชื่อเข้าชิงรางวัลแซทเทิร์น สาขานักแสดงนำหญิง, รับบทเป็นแฟนสาวของทอม ครูซ ใน *Cocktail* (1988) และรับบทเล็กๆ เป็นแฟนสาวของไมเคิล เจ. ฟ็อกซ์ ใน *[[เจาะเวลาหาอดีต ภาค 2]]* (1989) และ *[[เจาะเวลาหาอดีต ภาค 3|ภาค 3]]* (1990) 

ผลงานการแสดงการแสดงในช่วงแรก เธอมักได้รับบทตัวประกอบหญิงสาวสวย แต่ไม่มีบทบาทสำคัญในภาพยนตร์  จนกระทั่งได้รับบทโสเภณี ในภาพยนตร์ต้นทุนต่ำเรื่อง *Leaving Las Vegas* คู่กับนิโคลัส เคจ  เธอได้รับคำชื่นชมในผลงานแสดง  ได้รับการเสนอชื่อเข้าชิงรางวัลนักแสดงนำหญิงหลายรางวัล ทำให้ได้รับบทบาทเด่นในภาพยนตร์อีกหลายเรื่อง เช่น *The Trigger Effect* (1996), *The Saint* (1997) คู่กับวาล คิลเมอร์, *Palmetto* (1998) คู่กับวูดดี ฮาเรลสัน, รับบทเด่นเป็นหญิงสาวที่เป็นออทิสติกใน *Molly* (1999), *Hollow Man* (2000) คู่กับเควิน เบคอน และ *Hide and Seek* (2005) คู่กับโรเบิร์ต เดอ นีโรและดาโกตา แฟนนิง

ด้านชีวิตส่วนตัว เอลิซาเบธ ชู สมรสกับเดวิด กัสเซนไฮม์ ผู้กำกับภาพยนตร์ *Deadwood * ซีรีส์ฉายทางเอชบีโอ และภาพยนตร์สารคดี *[[An Inconvenient Truth]]* (2006)  ในปี 2007 เธอกับสามี และแอนดรูว์ ชู น้องชายที่เป็นอดีตนักแสดงนำในซีรีส์ *[[Melrose Place]]* (1992–1998) ร่วมกันสร้างภาพยนตร์เรื่อง *Gracie* เกี่ยวกับเด็กหญิงชั้นมัธยมในนิวเจอร์ซีย์ที่ต้องการเล่นฟุตบอล และต้องการเข้าร่วมทีมฟุตบอลชาย แต่ถูกกีดกันจากทางโรงเรียน โดยดัดแปลงจากประสบการณ์จริงของเธอขณะเรียนชั้นมัธยม 

## อ้างอิง

## แหล่งข้อมูลอื่น

*
* Elisabeth Shue at FEARnet

หมวดหมู่:นักแสดงอเมริกัน
หมวดหมู่:บุคคลจากรัฐเดลาแวร์
ACT

**ACT** อาจหมายถึง

* การรักษาด้วยการยอมรับและการให้สัญญา (Acceptance and commitment therapy) เป็นรูปแบบจิตบำบัดแบบหนึ่งของ การบำบัดโดยการปรับเปลี่ยนความคิดและพฤติกรรม (cognitive behavior therapy) หรือ clinical behavior analysis (CBA)
* มณฑลนครหลวงออสเตรเลีย (Australian Capital Territory)
* เอซีที (การทดสอบ) ข้อสอบเข้าสถาบันอุดมศึกษาในสหรัฐอเมริกา
* โรงเรียนอัสสัมชัญธนบุรี โรงเรียนเอกชนในเครือมูลนิธิเซนต์คาเบรียล ตั้งอยู่ที่หมู่บ้านเศรษฐกิจ เขตบางแค กรุงเทพมหานคร
ดรุก เซนเดน

เพลงชาติแห่งราชอาณาจักรภูฏานมีชื่อว่า **ดรุก เซนเดน** (ซองคา: འབྲུག་ཙན་དན་, Druk tsendhen) ชื่อของเพลงนี้มีความหมายว่า "อาณาจักรมังกรสายฟ้า" ประพันธ์ทำนองโดย อากู ตองมี (Aku Tongmi) คำร้องโดย ดาโช เยลดุน ทินเลย์ (Dasho Gyaldun Thinley) 

สมเด็จพระราชาธิบดีจิกมี ดอร์จี วังชุก พระมหากษัตริย์แห่งภูฏานรัชกาลที่ 3 ได้มีพระบรมราชโองการให้ประพันธ์เพลงชาติภูฏานขึ้นเมื่อ พ.ศ. 2496 แต่เพลงชาติภูฏานได้แต่งขึ้นจริงเมื่อประมาณ พ.ศ. 2501 เมื่อภูฏานจำเป็นต้องมีเพลงชาติเพื่อใช้ในพิธีการต้อนรับนายกรัฐมนตรีชวาหระลาล เนห์รู แห่งประเทศอินเดีย เนื่องในโอกาสการเยือนภูฏานอย่างเป็นทางการ ตองมีซึ่งขณะนั้นเพิ่งกลับจากการอบรมทางดนตรีในประเทศอินเดีย และได้รับการแต่งตั้งเป็นผู้ควบคุมวงโยธวาทิตคนแรกของกองทัพภูฏาน จึงได้ประพันธ์ทำนองเพลงชาติขึ้น โดยทำนองฉบับแรกที่เขาแต่งนั้นได้รับอิทธิพลทั้งจากเพลงชาติอินเดีย (ชนะ คณะ มนะ) และเพลงชาติสหราชอาณาจักร (ก็อดเซฟเดอะควีน) รวมทั้งปรับปรุงจากทำนองเพลงพื้นเมืองที่มีชื่อว่า "Thri nyampa med pa pemai thri" (ชื่อเพลงมีความหมายว่า "บัลลังก์ดอกบัวอันมั่นคง" หรือ "The Unchanging Lotus Throne") ต่อมาทำนองดังกล่าวนี้ได้มีการปรับปรุงอีก 2 ครั้ง โดยผู้ที่รับตำแหน่งผู้ควบคุมวงโยธวาทิตสืบต่อจากเขา

สำหรับบทร้องของเพลงนี้ เดิมแต่งเป็นบทร้องความยาว 12 วรรค ต่อมาได้ย่อลงให้เหลือเพียง 6 วรรคในปี พ.ศ. 2507 เนื่องจากเนื้อร้องเดิมค่อนข้างยาว และเรียบเรียงเป็นทำนองสำหรับบรรเลงด้วยเครื่องดนตรีทองเหลืองได้ยาก

## เนื้อร้อง

## ดุเพิ่ม
* ธงชาติภูฏาน
* ตราแผ่นดินของภูฏาน

## อ้างอิง

* Dorji Penjore, Sonam Kinga: '''The Origin and Description of the National Flag and Anthem of the Kingdom of Bhutan.'''  Thimpu: The Centre for Bhutan Studies, 2002. ISBN 99936-14-01-7. (43 หน้า, pdf)

## แหล่งข้อมูลอื่น
* Nationalanthems.info midi file
* เพลงชาติภูฏานฉบับบรรเลง  เว็บไซต์สถานีวิทยุโทรทัศน์แห่งชาติภูฏาน
* เพลงชาติภูฏานฉบับขับร้อง เว็บไซต์สถานีวิทยุโทรทัศน์แห่งชาติภูฏาน

หมวดหมู่:เพลงชาติ
หมวดหมู่:เพลงภูฏาน
หมวดหมู่:สัญลักษณ์ของประเทศภูฏาน
ทะเลสาบชิงไห่

thumb|right|ทะเลสาบชิงไห่ มองจากอวกาศ

**ทะเลสาบชิงไห่** (; ) เป็นทะเลสาบน้ำเค็มใหญ่ที่สุดของประเทศจีน อยู่ในมณฑลชิงไห่ สหประชาชาติจัดให้เป็น *"พื้นที่ชุ่มน้ำแหล่งสำคัญของโลก"* มีจุดเด่นคือมีน้ำจึงไหลเข้าอย่างเดียว โดยมีพื้นที่ทั้งหมด 4,500 ตารางกิโลเมตร อยู่เหนือระดับน้ำทะเล 3,196 เมตร มีความยาวจากตะวันออกถึงตะวันตก 106 กิโลเมตร และมีความกว้างจากใต้ถึงเหนือ 63 กิโลเมตร น้ำลึกโดยเฉลี่ย 19 เมตร และลึกที่สุด 39 เมตร โดยมีภูเขาโอบล้อมอยู่ทุกทิศทาง

กลางทะเลสาบมีเกาะเล็ก ๆ อยู่ 5 เกาะ 
# เกาะไห่ซีซาน (海西山) ชื่อเรียกทั่วไป "เกาะไข่" (蛋岛) 
# เกาะไห่ซีผี (海西皮)
# เกาะไห่ซินซาน (海心山)
# เกาะทราย (沙岛)
# เกาะหินสามก้อน (三块石岛)

## อ้างอิง

## แหล่งข้อมูลอื่น

หมวดหมู่:ทะเลสาบในประเทศจีน
หมวดหมู่:มณฑลชิงไห่
อาบรักกระบี่คม

**อาบรักกระบี่คม**  (Sex and Zen) เป็นภาพยนตร์จีน แนวอีโรติก โดยในฮ่องกงจัดอยู่ประเภทที่สาม หรือที่เรียกว่าหนังเกรดสาม (Catagory III)  เนื้อเรื่องดัดแปลงมาจากนิยายสมัยราชวงศ์หมิง เรื่อง บัณฑิตก่อนเที่ยงคืน ซึ่งเรื่องแรก ออกฉายเมื่อปี พ.ศ. 2534 ก่อนออกภาคต่อไปโดยมีทั้งหมด 3 ภาค

## แหล่งข้อมูลอื่น
* 

หมวดหมู่:ภาพยนตร์จีน
หมวดหมู่:ภาพยนตร์อีโรติก
หมวดหมู่:ภาพยนตร์ปฐมบท
หมวดหมู่:ภาพยนตร์ฮ่องกงที่ออกฉายในปี พ.ศ. 2534
ปีแยร์ บอนาร์

**ปีแยร์ บอนาร์** () (3 ตุลาคม ค.ศ. 1867 - 23 มกราคม ค.ศ. 1947) เป็นจิตรกรชาวฝรั่งเศสของคริสต์ศตวรรษที่ 19 และ 20 ผู้มีความเชี่ยวชาญทางการเขียนจิตรกรรม และสร้างศิลปะการพิมพ์ (printmaking) ผู้เป็นผู้ก่อตั้งกลุ่มเลเนบีส์ (Les Nabis) คนหนึ่ง

## ประวัติ
บอนาร์เกิดที่ฟงเตอแน-โอ-โรซในจังหวัดโอดแซน เป็นบุตรของข้าราชการผู้มีตำแหน่งสูงในกระทรวงการสงครามของฝรั่งเศส บอนาร์ศึกษาทางด้านกฎหมายตามการหว่านล้อมของบิดา และจบการศึกษาทำงานเป็นทนายความอยู่ระยะหนึ่ง แต่ขณะเดียวกันก็เข้าศึกษาศิลปะ และเปลี่ยนใจหันไปมีอาชีพเป็นศิลปินแทนที่

ในปี ค.ศ. 1891 บอนาร์มีโอกาสพบกับอ็องรี เดอ ตูลูซ-โลแทร็ก และเริ่มแสดงผลงานในนิทรรศการประจำปีของสมาคมศิลปินอิสระแห่งฝรั่งเศส (Société des Artistes Indépendants) การแสดงงานศิลปะครั้งแรกของตนเองทำที่ห้องแสดงภาพดูร็อง-รุแอลของนักค้าขายศิลปะปอล ดูร็อง-รุแอลในปี ค.ศ. 1896

เมื่ออายุในวัยยี่สิบบอนาร์ก็เข้าเป็นสมาชิกของกลุ่มเลเนบีส์ซึ่งเป็นกลุ่มศิลปินหนุ่มที่มีวัตถุประสงค์ในการสร้างงานที่มีคุณค่าทั้งทางสัญลักษณ์และจิตวิญญาณ สมาชิกในกลุ่มนี้คนอื่น ๆ ได้แก่เอดัวร์ วุยยาร์ และมอริส เดอนี บอนาร์ย้ายออกจากปารีสไปอยู่ทางตอนใต้ของฝรั่งเศสในปี ค.ศ. 1910

ลักษณะที่เด่นของงานของบอนาร์คือการใช้สีจัดโดยเฉพาะบริเวณที่ใช้ฝีแปรงที่สั้นและจุดที่ใกล้ การวางองค์ประกอบของภาพก็มักจะซับซ้อน—ที่มักจะเป็นภายในห้องที่มีแสงอาทิตย์สาดสว่างเข้ามา และสวนที่เต็มไปด้วยเพื่อนฝูงและสมาชิกในครอบครัว—ซึ่งเป็นทั้งภาพที่มีเรื่องราวและเป็นอัตชีวประวัติ มาร์ต (Marthe) ภรรยาของบอนาร์มักจะปรากฏในภาพเป็นเวลาหลายสิบปี มักจะนั่งที่โต๊ะในครัว กับอาหารที่ยังเหลืออยู่ หรือเปลือยเช่นในภาพหลายภาพที่นั่งเอนในอ่างอาบน้ำ นอกจากนั้นแล้วบอนาร์ก็เขียนภาพเหมือนตนเอง, ภูมิทัศน์ และภาพนิ่งที่มักจะเป็นภาพดอกไม้และผลไม้

บอนาร์ไม่ได้วาดจากแบบจริงแต่จะร่างสิ่งที่ต้องการเขียน หรือจากภาพถ่าย โดยจดรายละเอียดเรื่องสี แล้วกลับไปเขียนจากบันทึกภายในห้องเขียนภาพ 

ในปี ค.ศ. 1938 ก็ได้มีการแสดงนิทรรศการศิลปะครั้งสำคัญของบอนาร์เองและของเอดัวร์ วุยยาร์ที่สถาบันศิลปะแห่งชิคาโกในสหรัฐอเมริกา บอนาร์เขียนภาพสุดท้าย “ต้นอัลมอนด์ออกดอก” เสร็จเพียงหนึ่งอาทิตย์ก่อนที่จะเสียชีวิตในกระท่อมที่เลอกาแนที่เฟรนช์ริเวียราในปี ค.ศ. 1947 ปีต่อมาพิพิธภัณฑ์ศิลปะสมัยใหม่ในนครนิวยอร์กก็จัดนิทรรศการแสดงงานเขียนของบอนาร์ที่เดิมตั้งใจจะเป็นการแสดงงานเขียนเพื่อฉลองวันเกิดครบรอบแปดสิบปี 

ในปี ค.ศ. 1998 ก็ได้มีการจัดการแสดงนิทรรศการศิลปะครั้งสำคัญของบอนาร์ ระหว่างเดือนกุมภาพันธ์จนถึงเดือนพฤษภาคมที่หอศิลป์เทตในกรุงลอนดอน และระหว่างเดือนมิถุนายนจนถึงเดือนตุลาคมที่พิพิธภัณฑ์ศิลปะสมัยใหม่ในนครนิวยอร์ก

## อ้างอิง

## แหล่งข้อมูลอื่น

หมวดหมู่:บุคคลที่เกิดในปี พ.ศ. 2410
หมวดหมู่:จิตรกรชาวฝรั่งเศส
หมวดหมู่:จิตรกรในคริสต์ศตวรรษที่ 19
หมวดหมู่:จิตรกรในคริสต์ศตวรรษที่ 20 
หมวดหมู่:จิตรกรลัทธิประทับใจยุคหลัง
หมวดหมู่:นวศิลป์
หมวดหมู่:จิตรกรภาพนิ่ง
หมวดหมู่:จิตรกรภาพเหมือน
หมวดหมู่:จิตรกรภูมิทัศน์
หมวดหมู่:บุคคลจากจังหวัดโอดแซน
สมิหลาไทมส์

**สมิหลา ไทมส์** () เป็นหนังสือพิมพ์ท้องถิ่นรายสัปดาห์ เสนอข่าวทั่วไปในภาคใต้ ของ บริษัท สมิหลา ไทมส์ จำกัด โดยมี สัมฤทธิ์ บุญรัตน์ เป็นผู้ก่อตั้ง สิทธินนท์ แก้วมรกต เป็นบรรณาธิการบริหารและผู้พิมพ์ผู้โฆษณา สิทธินนท์ แก้วมรกต เป็นบรรณาธิการข่าว ออกวางตลาดทุกวันที่ 1, 11 ,21 ของเดือน **สมิหลา ไทมส์** เป็นสมาชิกสภาการหนังสือพิมพ์แห่งชาติ

## รางวัล
*รางวัลจริยธรรมดีเด่น 2 ปีซ้อน

## ดูเพิ่ม
* เว็บไซต์หนังสือพิมพ์สมิหลา ไทมส์ 

## แหล่งข้อมูลอื่น
* สภาการหนังสือพิมพ์แห่งชาติ 

## อ้างอิง


หมวดหมู่:หนังสือพิมพ์ในประเทศไทย
โกลาหล

**โกลาหล**แปลว่าความแตกตื่น ในทางพระพุทธศาสนาหมายถึงการแตกตื่นของเหล่าเทวดา มี 5 อย่าง คือ
 
กัปปโกลาหล ๑   แตกตื่นว่าอีกแสนปีโลกธาตุและจักรวาลจะสิ้นแล้ว 

จักกวัตติโกลาหล  ๑   แตกตื่นว่าอีกร้อยปีพระเจ้าจักรพรรดิ์จะประสูติ

พุทธโกลาหล  ๑   แตกตื่นว่าอีกพันปีพระสัมมาสัมพุทธเจ้าจะอุบัติขึ้นในโลก

มังคลโกลาหล ๑  แตกตื่นว่าอีก12ปีพระพุทธเจ้าจะตรัสบอกมงคล

โมเนยยโกลาหล ๑ แตกตื่นว่าอีก7ปีพระพุทธเจ้าจะตรัสบอกโมเนยยะปฏิบัติ

โกลาหลอาจใช้ในความหมายว่าวุนวาย
## อ้างอิง
พระสุตตันตปิฎก ขุททกนิกาย สุตตนิบาต เล่ม ๑ ภาค ๖ - หน้าที่ 129
หมวดหมู่:ศาสนาพุทธ
โอมเนื้อหนังมังผี

**โอมเนื้อหนังมังผี** (Erotic Ghost Story) เป็นภาพยนตร์จีนแนวอีโรติด กำกับโดย หลันไนไฉ (Lam Nai Choi)ออกฉายในฮ่องกง เมื่อปี พ.ศ. 2533 โดยภาพยนตร์เรื่องนี้ถ่ายทำหนังเสร็จตั้งแต่ปี พ.ศ. 2530 และได้ฉายโชว์ในเทศกาลหนัง Stiges Film Festival ที่ประเทศสเปน แต่ได้มีโอกาสเข้าฉายโรงภาพยนตร์ที่ฮ่องกงช้า เนื่องจากมีการเปลี่ยนแปลงเรื่องระบบเซ็นเซอร์ 

## อ้างอิง

* 

หมวดหมู่:ภาพยนตร์จีน
หมวดหมู่:ภาพยนตร์อีโรติก
จุลจิตรกรรมในเอกสารตัวเขียนสีวิจิตร

[thumb|250px|จุลจิตรกรรม[Trojan Horse|ม้าโทรจันจากหนังสือ “*[[Vergilius Romanus|เวอร์จิลเลียส โรมานัส]]*” (Vergilius Romanus) ใน “*[[Aeneid|เอเนอิด]]*” (Aeneid) โดยเวอร์จิลของคริสต์ศตวรรษที่ 5]]
**จุลจิตรกรรมสำหรับหนังสือวิจิตร** () คำว่า “Miniature” มาจากภาษาละตินว่า “Minium” ที่หมายถึง สารสี  “เลดเทโทรไซด์” หรือ “ตะกั่วแดง” (Lead tetroxide) คือหนังสือวิจิตรโบราณหรือจากยุคกลาง หรือ ลายตกแต่งอย่างง่าย ๆ ของกฎบัตรที่ตกแต่งด้วยสารสีตะกั่วแดงดังกล่าว การที่ภาพโดยทั่วไปจากยุคกลางมักจะมีขนาดเล็กทำให้สับสนกับจิตรกรรมขนาดเล็กโดยเฉพาะภาพเหมือนขนาดเล็ก (portrait miniature) ที่พัฒนามาจากลักษณะการวาดที่มีประวัติคล้ายคลึงกัน

นอกไปจากธรรมเนียมการวาดจุลจิตรกรรมทางตะวันตกและไบแซนไทน์แล้ว ทางตะวันออกก็มีการเขียนจุลจิตรกรรมที่มักจะเป็นภาพที่มีเนื้อหามากกว่าทางตะวันตก และจากที่เป็นงานที่เขียนสำหรับหนังสือก็พัฒนาไปเป็นงานเขียนเป็นแผ่น ๆ ที่ใช้เก็บในอัลบั้มได้ ที่เรียกว่าจุลจิตรกรรมเช่นเดียวกับทางตะวันตก แต่มีลักษณะเดียวกับภาพเขียนสีน้ำ จุลจิตรกรรมทางตะวันออกก็รวมทั้งจุลจิตรกรรมเปอร์เซีย และ จุลจิตรกรรมโมกุล, จุลจิตรกรรมออตโตมัน และ จุลจิตรกรรมอินเดีย

## อ้างอิง

*
*Otto Pächt, *Book Illumination in the Middle Ages* (trans fr German), 1986, Harvey Miller Publishers, London, ISBN 0199210608
*Walther, Ingo F. and Wolf, Norbert, *Masterpieces of Illumination* (Codices Illustres); pp 350–3; 2005, Taschen, Köln; ISBN 382284750X
*Jonathan Alexander; *Medieval Illuminators and their Methods of Work*; p.9, Yale UP, 1992, ISBN 0300056893
*Calkins, Robert G. *Illuminated Books of the Middle Ages*. Ithaca, New York: Cornell University Press, 1983.

## ดูเพิ่ม
* หนังสือวิจิตร
* จุลศิลป์
* จุลจิตรกรรม
* จุลจิตรกรรมภาพเหมือน

## แหล่งข้อมูลอื่น
*50 leaves from Medieval Manuscripts from the Otto F. Ege Collection at the University of South Carolina Library's Digital Collections Page; 12th–16th Century
*Medieval manuscript leaves . 12th - 16th century.
*The Illuminated Middle Ages . Several hundred digitized illuminated texts from French national library collections. (commercial)
*Unlocking the Secrets of Medieval Painters and Illuminators
*Central Asian miniature painting 
*Armenian miniatures (photos) 

หมวดหมู่:เอกสารตัวเขียนสีวิจิตร
*
ฟรันเชสโก โซลีเมนา

**ฟรานเชสโค โซลิเมนา** () (4 ตุลาคม ค.ศ. 1657 - 3 เมษายน ค.ศ. 1747) เป็นจิตรกรชาวอิตาลีของสมัยบาโรกของคริสต์ศตวรรษที่ 17 และ 18 

โซลิเมนาเกิดที่คานาเลดิแซริโนไม่ไกลจากอเวลลิโน ได้รับการฝึกเบื้องต้นจากบิดาอันเจโล โซลิเมนา ที่โซลิเมนาร่วมเขียนงานชื่อ “สวรรค์” ด้วยกันที่มหาวิหารโนแซรา และ “มโนทัศน์ของเซนต์ซิริลแห่งอเล็กซานเดรีย” สำหรับวัดซานโดเมนนิโคที่โซโลฟรา
 
โซลิเมนาไปตั้งหลักแหล่งอยู่ที่เนเปิลส์ในปี ค.ศ. 1674 โดยไปทำงานที่ห้องเขียนภาพของฟรานเชสโค ดิ มาเรีย และต่อมากับจาโคโม เดล โป โซลิเมนามีผู้อุปถัมภ์มาตั้งแต่ต้นโดยคาร์ดินัลวินเช็นโซ ออร์ซินี (ต่อมาสมเด็จพระสันตะปาปาเบเนดิกต์ที่ 13) ผู้สนับสนุนให้โซลิเมนาเป็นศิลปิน เมื่อมาถึงคริสต์ทศวรรษ 1680 โซลิเมนาก็ได้รับการว่าจ้างให้เขียนจิตรกรรมฝาผนัง และห้องเขียนภาพของโซลิเมนาก็กลายมาเป็นห้องเขียนภาพที่มีอิทธิพลต่องานเขียนของเนเปิลส์ตั้งแต่คริสต์ทศวรรษ 1690 มาจนถึงสี่สิบปีแรกของคริสต์ศตวรรษที่ 18 โซลิเมนาวางรูปงานศิลปะตามแบบปรมาจารย์ศิลปบาโรกของโรม—ลูคา จอร์ดาโน, จิโอวานนิ ลันฟรังโค และ มัตติอา เพรติ ที่ใช้เงาออกสีน้ำตาลที่โซลิเมนาเลียนแบบ โซลิเมนาเขียนจิตรกรรมฝาผนังไว้หลายแห่งในเนเปิลส์, แท่นบูชา และงานเนื่องในโอกาสการสมรส และ งานในราชสำนัก, ภาพเกี่ยวกับตำนานลึกลับ และภาพเหมือน 

## อ้างอิง

*Francesco Solimena on-line
*J. Paul Getty Museum : Francesco Solimena
*Scuola Media F. Solimena, Canale di Serino.
*
*

## แหล่งข้อมูลอื่น

หมวดหมู่:บุคคลที่เกิดในปี พ.ศ. 2200
หมวดหมู่:จิตรกรชาวอิตาลี
หมวดหมู่:จิตรกรในคริสต์ศตวรรษที่ 17
หมวดหมู่:จิตรกรในคริสต์ศตวรรษที่ 18 
หมวดหมู่:จิตรกรสมัยบาโรก
หมวดหมู่:บุคคลจากแคว้นคัมปาเนีย
ทางไท

**ทางไท** เป็นหนังสือพิมพ์ท้องถิ่นรายปักษ์ เสนอข่าวทั่วไปในภาคใต้ ของ บริษัท ทางไทมัลติมีเดีย จำกัด โดยมี วิชาญ ช่วยชูใจ เป็นผู้อำนวยการบริหาร ออกวางตลาดทุกวันที่ 1 และ 15 ของเดือน

## รางวัล
*รางวัลหอการค้าสัมพันธ์ "สื่อมวลชนดีเด่น ประจำปี 2551" เป็นสื่อมวลชนที่ยึดมั่นด้วยจริยธรรมแห่งวิชาชีพ ส่งผลให้มีผลงานอันทรงคุณค่า อันก่อให้เกิดประโยชน์อย่างยิ่งต่อการพัฒนาเศรษฐกิจและสังคม จังหวัดสงขลา

หมวดหมู่:หนังสือพิมพ์ในประเทศไทย
ลัทธิประทับใจใหม่

[thumb|260px |ภาพ "[บ่ายวันอาทิตย์บนเกาะลากร็องด์ฌัต" โดยฌอร์ฌ-ปีแยร์ เซอรา ราว ค.ศ. 1884–1886]]
[thumb|260px |ภาพเหมือนของ[เฟลิกซ์ เฟเนอง โดยปอล ซีญัก ค.ศ. 1890]]

**ลัทธิประทับใจใหม่** () เป็นคำที่เริ่มใช้โดยนักวิพากษ์ศิลปะชาวฝรั่งเศสชื่อเฟลิกซ์ เฟเนอง ในปี ค.ศ. 1886 ในการบรรยายขบวนการทางศิลปะที่ก่อตั้งขึ้นโดยฌอร์ฌ-ปีแยร์ เซอรา (Georges Seurat) งานชิ้นเอกของเซอรา "บ่ายวันอาทิตย์บนเกาะลากร็องด์ฌัต" เป็นงานชิ้นแรกที่เป็นการเริ่มขบวนการของแนวคิดทางศิลปะดังว่าเมื่อตั้งแสดงเป็นครั้งแรกในนิทรรศการแสดงศิลปะของสมาคมศิลปินอิสระแห่งปารีส ในช่วงเดียวกันนี้เป็นช่วงเริ่มต้นของยุคใหม่ของฝรั่งเศสที่จิตรกรหลายคนพยายามแสวงหาวิธีใหม่ในการแสดงออก ผู้ที่ดำเนินตามลัทธิประทับใจใหม่โดยเฉพาะจะนิยมวาดภาพฉากต่าง ๆ ที่เกิดขึ้นในเมือง และภูมิทัศน์และทิวทัศน์ทะเล จิตรกรลัทธิประทับใจใหม่จะใช้การตีความหมายของเส้นและลายเชิงวิทยาศาสตร์ในการเขียนภาพ จิตรกรกลุ่มนี้มักจะกล่าวถึงเทคนิคการผสานจุดสีเพราะเป็นลักษณะการเขียนภาพในช่วงแรกของลัทธิประทับใจใหม่

## แสงและสี
ในช่วงแรกของลัทธิประทับใจใหม่ ฌอร์ฌ-ปีแยร์ เซอรา และผู้ติดตามพยายามพัฒนาลักษณะการเขียนที่มาจากแรงกระตุ้นของอารมณ์ (impulsive) และจากสัญชาตญาณ (intuitive) ของศิลปินลัทธิประทับใจ ศิลปินลัทธิประทับใจใหม่จะใช้การประจุดเพื่อที่จะแสดงถึงความมีระเบียบและความยั่งยืนในการวาดภาพ (organization and permanence) เซอราพยายามเพิ่มการสร้างเอกลักษณ์ของขบวนการโดยการพยายามให้คำอธิบายถึงทัศนมิติในเรื่องของแสงและสายตา

## อ้างอิง

## ดูเพิ่ม
*
*
*Ward, Martha (1996). *Pissarro, Neo-impressionism and the Spaces of the Avante-Garde* Chicago, Illinois: Chicago University Press. ISBN 0226873242. 
*Haslett, Carrie (2002). *Neo-impressionism: Artists on the Edge*. Portland, Oregon: Portland Museum of Art. ISBN 0916857301.

## ดูเพิ่ม
* ศิลปะสมัยใหม่
* ศิลปะตะวันตก
* ลัทธิประทับใจยุคหลัง

## แหล่งข้อมูลอื่น

หมวดหมู่:ปรัชญาศิลปะ
หมวดหมู่:ศิลปะลัทธิประทับใจ
หมวดหมู่:จิตรกรรม
วิภาคนิยม

[thumb|260px |วงสีของ[Charles Blanc|ชาร์ลส์ บลองซ์ที่มีอิทธิพลต่อศิลปินวิภาคนิยม]]
**ศิลปะวิภาคนิยม** () คือลักษณะการเขียนภาพของศิลปินในกลุ่มศิลปะอิมเพรสชันนิสม์ใหม่ที่เป็นการแยกสีออกเป็นจุดจุดหรือเป็นแต้มที่ทำให้เกิดมีปฏิกิริยาต่อกัน
 สีที่ปรากฏเกิดจากการผสมทางตาโดยผู้ชมเองแทนที่จะเป็นการผสมรงควัตถุให้ผู้ดูโดยจิตรกร ศิลปินอิมเพรสชันนิสม์ใหม่เชื่อว่าการกระทำเช่นนี้เป็นการสร้างแสงสี (luminosity) โดยวิธีที่มีประสิทธิภาพที่สุดเท่าที่จะเป็นไปได้ตามหลักวิทยาศาสตร์ ชอร์ช ปิแยร์ เซอราต์ผู้ริเริ่มการเขียนลักษณะนี้ราวปี ค.ศ. 1884 เขียนจากความเข้าใจในทฤษฎีทางวิทยาศาสตร์เกี่ยวกับแสงและสีโดยมิเชล เออแฌน เชฟรูล, ออกเดน รูด และชาร์ลส์ บลองซ์ ศิลปะวิภาคนิยมพัฒนาขึ้นมาพร้อมๆ กับลักษณะการเขียนอีกลักษณะหนึ่งที่เรียกว่าศิลปะผสานจุดสี (pointillism) ที่เป็นการใช้จุดสีแต่ไม่เน้นการแยกสีเช่นศิลปะวิภาคนิยม

## อ้างอิง

## อ่านเพิ่ม
* Blanc, Charles. *The Grammar of Painting and Engraving. * Chicago: S.C. Griggs and Company, 1891. http://www.archive.org/download/grammarofpaintin00blaniala/grammarofpaintin00blaniala.pdf.
* Block, Jane. "Neo-Impressionism." *Grove Art Online. Oxford Art Online. *  http://www.oxfordartonline.com/subscriber/article/grove/art/T061684.
* Block, Jane. "Pointillism." *Grove Art Online. Oxford Art Online. *  http://www.oxfordartonline.com/subscriber/article/grove/art/T068278.
* Broude, Norma, ed. *Seurat in Perspective. * Englewood Cliffs, NJ: Prentice-Hall, 1978. ISBN 0-13-807115-2. 
* Cachin, Françoise. *Paul Signac. * Greenwich, CT: New York Graphic Society, 1971. ISBN 0-8212-0482-3. 
* Clement, Russell T., and Annick Houzé. *Neo-impressionist painters: a sourcebook on Georges Seurat, Camille Pissarro, Paul Signac, Théo Van Rysselberghe, Henri Edmond Cross, Charles Angrand, Maximilien Luce, and Albert Dubois-Pillet. * Westport, CT: Greenwood P, 1999. ISBN 0-313-30382-7. 
* Chevreul, Michel Eugène. *The Principles of Harmony and Contrast of Colors. * London: Henry G. Bohn, York Street, Covent Garden, 1860. http://books.google.com/books?id=LIMOAAAAQAAJ.
* Gage, John. "The Technique of Seurat: A Reappraisal." *The Art Bulletin* 69 (Sep. 1987): 448-54. JSTOR. http://www.jstor.org/stable/3051065. 
* Herbert, Robert L. *Neo-Impressionism. * New York: The Solomon R. Guggenheim Museum, 1968. 
* Hutton, John G. *Neo-impressionism and the search for solid ground: art, science, and anarchism in fin-de-siècle France. * Baton Rouge, LA: Louisiana State UP, 1994. ISBN 0-8071-1823-0. 
* Rewald, John. *Georges Seurat. * New York: Wittenborn & Co., 1946. 
* Signac, Paul. *D’Eugène Delacroix au Neo-Impressionnisme. * 1899. http://www.archive.org/download/deugnedelacroi00signuoft/deugnedelacroi00signuoft.pdf.
* Winkfield, Trevor. "The Signac Syndrome." *Modern Painters* Autumn 2001: 66-70.
* Tim Parks on divisionist movement of painters in Italy

## ดูเพิ่ม
* ศิลปะอิมเพรสชันนิสม์
* ศิลปะอิมเพรสชันนิสม์สมัยหลัง 
* ศิลปะอิมเพรสชันนิสม์ใหม่ 

## แหล่งข้อมูลอื่น

หมวดหมู่:ปรัชญาศิลปะ
หมวดหมู่:ศิลปะสมัยใหม่
หมวดหมู่:จิตรกรรม
หมวดหมู่:ศิลปะลัทธิประทับใจ
หมวดหมู่:จิตรกรรมลัทธิประทับใจยุคหลัง
โครมาโทกราฟี

**โครมาโทกราฟี** () เป็นวิธีการทางห้องปฏิบัติการในการแยกสารผสมและตรวจสอบความบริสุทธิ์ของสาร  หลักการโดยทั่วไปคือตัวอย่างสารจะผสมกับตัวทำละลายบนตัวดูดซับ เมื่อสารแต่ละชนิดเคลื่อนที่ด้วยความเร็วต่างกันตามความสามารถในการละลายและความสามารถในการดูดซับของตัวดูดซับ สารจะแยกออกจากกันและปรากฏเป็นสีต่าง ๆ บนตัวดูดซับ โดยวิธีนี้จัดเป็นวิธีการแยกสารเนื้อเดียว
 
[right|thumb|75px|TLC ใช้แยก[คลอโรฟิลล์ชนิดต่าง ๆ ออกจากกัน]]

## การจำแนกสาร

### ความสามารถในการดูดซับ

* ดูดซับดี --> Rfน้อย

* ดูดซับน้อย --> Rfมาก

### ความสามารถในการละลายในตัวทำละลาย

* ละลายดี --> Rfมาก

* ละลายไม่ดี --> Rfน้อย

### อัตราการเคลื่อนที่ของสาร

**อัตราการเคลื่อนที่ของสาร** หรือ **R<sub>f</sub>** (Rate of Flow) มีสูตรคำนวณดังนี้

**R<sub>f</sub>** =  ระยะทางที่สารเคลื่อนที่ ÷ ระยะทางที่ตัวทำลายเคลื่อนที่

## ประเภทของโครมาโทกราฟี

* โครมาโทกราฟีแบบกระดาษ (Paper chromatography) มักใช้กระดาษกรองเป็นส่วนอยู่กับที่ (stationary phase)

* โครมาโทกราฟีแบบชั้นบาง (Thin layer chromatography) ใช้แผ่นแก้ว พลาสติกหรือโลหะทำหน้าที่เป็นส่วนค้ำจุนของส่วนอยู่กับที่ โดยส่วนอยู่กับที่มีลักษณะเป็นชั้นบาง ๆ

* โครมาโทกราฟีแบบคอลัมน์ (Column chromatography) ส่วนอยู่กับที่จะถูกบรรจุไว้ในท่อแก้ว พลาสติกหรือโลหะ

นอกจากนี้อาจจำแนกประเภทตามชนิดของแรงที่ทำให้เกิดปฏิกิริยาระหว่างโมเลกุลของสารกับส่วนอยู่กับที่ได้ดังนี้

* โครมาโทกราฟีแบบแบ่งส่วน (Partition chromatography)

* โครมาโทกราฟีแบบดูดซับ (Adsorption chromatography)

* โครมาโทกราฟีแบบแลกเปลี่ยนไอออน (Ion-exchange chromatography)

* โครมาโทกราฟีแบบแยกตามขนาดโมเลกุล (Molecular sieve chromatography)  

* โครมาโทกราฟีแบบแยกตามความจำเพาะ (Affinity chromatography)

## อ้างอิง

## แหล่งข้อมูลอื่น

หมวดหมู่:เคมี
ณัฏฐ์ เทพหัสดิน ณ อยุธยา

**ณัฏฐ์ เทพหัสดิน ณ อยุธยา**  เป็นนักแสดง, นายแบบชาวไทย

## ประวัติ
ณัฏฐ์ เป็นบุตรของ พ.อ.รัฐชัย เทพหัสดิน ณ อยุธยา​  และคุณภิญญา ธนกรคุณานนท์​ มีพี่ชายร่วมบิดามารดา คือ นายต่อยศ เทพหัสดิน ณ อยุธยา เป็นหลานปู่ของ พล.อ. ยศ เทพหัสดิน ณ อยุธยา และ คุณหญิง เพลิน เทพหัสดิน ณ อยุธยา จบการศึกษาระดับปริญญาตรีจากวิทยาลัยนานาชาติ มหาวิทยาลัยมหิดล สาขาธุรกิจระหว่างประเทศ เข้ามาสู่วงการบันเทิงจากการไปแคสติ้งโฆษณา, เดินแฟชั่นโชว์ รวมถึงการถ่ายหนังสือ, ถ่ายโฆษณาบัตรเครดิตของธนาคารแห่งหนึ่ง หลังจากนั้นทางเอ็กแซ็กท์ จึงเรียกไปแคสติ้ง และทำให้ได้เล่นละครกับเอ็กแซ็กท์เรื่องแรก คือ "เปลือกเสน่หา" หลังจากนั้นก็เล่นละครให้กับเอ็กแซ็กท์เรื่อยมา ซึ่งส่วนใหญ่จะแสดงบทรองและบทร้ายเป็นหลัก ซึ่งผลงานละครเรื่องที่โด่งดังที่สุดของเขาก็คือ "เซน สื่อรักสื่อวิญญาณ" จากบทบาทของ เซน ชายผู้ซึ่งมองเห็นวิญญาณได้

ด้านชีวิตส่วนตัวณัฏฐ์ได้เข้าพิธีมงคลสมรสกับ นาน่า ธันยา เมี้ยนมนัส เมื่อวันที่ 25 กรกฎาคม พ.ศ. 2562 ที่โรงแรมไฮแอท รีเจนซี่ สุขุมวิท 

มีบุตรสาวด้วยกัน 1 คนชื่อ อธิศา เทพหัสดิน ณ อยุธยา ชื่อเล่น:เนล่า เกิดเมื่อวันที่ 14 มีนาคม พ.ศ. 2564

## ผลงาน
### ละครโทรทัศน์

หมายเหตุ: ในปี พ.ศ. 2566 ณัฏฐ์ ได้ร่วมแสดงเล่นละครเรื่อง ทองประกายแสด รับบทเป็น ประจักษ์ เสนีย์บุญญา เป็น สามีคนที่ 9 หรือ สามีคนสุดท้าย แต่ต้องถอนตัวไป ในเดือนพฤษภาคม พ.ศ. 2566 ต่อมา ในเรื่องนี้ได้เปลี่ยนตัวเป็น **[[สหรัถ สังคปรีชา|ก้อง สหรัถ สังคปรีชา]]** แสดงคู่กับ **[[พิมพ์ชนก ลือวิเศษไพบูลย์|ใบเฟิร์น พิมพ์ชนก ลือวิเศษไพบูลย์]]** และ **[[ณัฐริกา ธรรมปรีดานันท์|น้ำผึ้ง ณัฐริกา ธรรมปรีดานันท์]]**

### ภาพยนตร์

### ผลงานมิวสิกวิดีโอ
* เพลง รักยังไม่ต้องการ - มาช่า (2550)
* เพลง ปากหนัก - บี้ สุกฤษฏิ์ (2551)
* เพลง ไม่รัก...ไม่ต้อง - นิว & จิ๋ว (2555)

### ซิทคอม

### ซีรีส์

| rowspan = "1" | 2551 || *[[นารีสโมสร ปี 2]]*||  || รับเชิญ|| rowspan="2" | ช่อง 5 
|- 
| rowspan = "1" | 2551–2558 || *[[เซน สื่อรักสื่อวิญญาณ]]*||  || ชนวีร์ วิวัฒน์พัฒนะ (เซน) (ยุคปัจจุบัน) / ขุนวิจิตร (อดีตชาติ)
|- 
| rowspan = "1" | 2558 || *[[ทิ้งไว้กลางทาง The Series]]*||  || พล||จีเอ็มเอ็ม 25
|- 
| rowspan = "1" | 2559 || *[[เราเกิดในรัชกาลที่ ๙ เดอะซีรีส์]]*|| *ชีวิตเพื่อให้*  || หมอหลวงตามเสด็จ||ช่องวัน 31
|- 
| rowspan = "2" | 2560 || *[[Club Friday The Series 9 รักครั้งหนึ่ง ที่ไม่ถึงตาย]]*|| * รักนอกเวลา*  || เจษฎ์||rowspan="2"|จีเอ็มเอ็ม 25
|- 
| *[[Bangkok รัก Stories]]*|| *  Please *  || ดร.ภควัฒน์
|- 
| rowspan = "2" | 2561 || *[[เมืองมายา Live]]*|| *มายาเร้นรัก *  || มาร์ค||ช่องวัน 31 
|- 
| *[[Club Friday the Series 10 รักนอกใจ]]*|| *รักที่ไม่อยากเลือก  *  || ภพ||จีเอ็มเอ็ม 25
|- 
|}

### พิธีกร
* รายการ *บอก 9 เล่าสิบ* ทางช่อง 9
* รายการ *MX MUAY XTREME* ณ เวทีมวยสวนลุมไนท์บาซาร์ รัชดาภิเษก ทุกวันอาทิตย์ เวลา 13.15 - 15.15 น. ทางช่องวัน 31 คู่กับพิธีกรจีน เผิง อวี้ เฝิง และพิธีกรพากษ์ทีวี พิเชษฐ์ เรืองอินทร์ , เดชา คูรัตนเวช (แบน ท่าพระ) (เริ่มวันอาทิตย์ที่ 3 มีนาคม 2562)

## อ้างอิง

## แหล่งข้อมูลอื่น
* 
 

หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายเวียดนาม
หมวดหมู่:นักแสดงชายชาวไทย
หมวดหมู่:นายแบบไทย
หมวดหมู่:ศิลปินที่เป็นแนวร่วมกปปส.
หมวดหมู่:ณ อยุธยา
หมวดหมู่:ราชสกุลเทพหัสดิน
หมวดหมู่:บุคคลจากโรงเรียนวชิราวุธวิทยาลัย
หมวดหมู่:บุคคลจากวิทยาลัยนานาชาติ มหาวิทยาลัยมหิดล
เฮโล (เพลง)

"**เฮโล**" () คือเพลงโดยบียอนเซ่ โนวส์ นักร้องอาร์แอนด์บี ชาวอเมริกัน แต่งขึ้นโดย Ryan Tedder และ Evan Bogart เพื่อสตูดิโออัลบั้มชุดที่ 3 ของโนวส์ *[[ไอแอม... ซาชาเฟียร์ส]]* ในสหรัฐอเมริกาเพลงนี้ได้วางจำหน่ายวันที่ 20 มกราคม พ.ศ. 2552 โดยเป็นซิงเกิลที่ 4 จากอัลบั้ม

นอกจากนี้เพลงนี้ยังเป็นเพลงที่"หน้ากากปลาหมึก"หรือ มรกต กิตติสาระ ใช้ในการแข่งขันรายการ The Mask Singer หน้ากากนักร้อง อีกด้วย

"เฮโล" ได้รับรางวัลเอ็มทีวี ยุโรป มิวสิก อวอร์ดส ประจำปี พ.ศ. 2552 ในสาขา *เพลงยอดเยี่ยม*

## รายชื่อเพลง
;ซิงเกิล ออสเตรเลีย

# "เฮโล"  - 4:21
# "ซิงเกิลเลดีส์ (พุตอะริงออนอิต)" (RedTop Remix Radio Edit) - 3:32

;ซิงเกิล เบลเยียม

# "เฮโล"  - 4:21
# "ดิว่า" - 3:20

;ซิงเกิลอีพี สหราชอาณาจักร

# "เฮโล" (Olli Collins & Fred Portelli Remix) - 6:58
# "เฮโล" (The New Devices Remix) - 5:49
# "เฮโล" (My Digital Enemy Remix) - 6:33
# "เฮโล" - 4:21

;ซิงเกิลแอนด์รีมิกซ์ส - อีพี สหรัฐอเมริกา

# "เฮโล" (Radio Edit) - 3:44
# "เฮโล" (Dave Audé Club Remix)	- 8:54
# "เฮโล" (Gomi Club Remix) - 8:57
# "เฮโล" (Karmatronic Club Remix) - 7:13
# "เฮโล" (Lost Daze Club Remix) - 8:02

## ชาร์ต

### ชาร์ตประจำสัปดาห์

### ชาร์ตประจำเดือน

### ชาร์ตสิ้นปี

### ชาร์ตปลายทศวรรษ

### ชาร์ตตลอดกาล

## การรับรอง

 

## ประวัติการจำหน่าย

## หมายเหตุ

## อ้างอิง

หมวดหมู่:เพลงในปี พ.ศ. 2551
หมวดหมู่:ซิงเกิลในปี พ.ศ. 2552
หมวดหมู่:เพลงของบียอนเซ่ โนวส์
หมวดหมู่:เพลงบันทึกเสียงที่ผลิตโดยไรอัน เท็ดเดอร์
หมวดหมู่:เพลงที่ประพันธ์คำร้องโดยไรอัน เท็ดเดอร์
ทิม แม็กกรอว์

**แซมมูเอล ทิโมธี "ทิม" แม็กกรอว์** () เกิดเมื่อวันที่ 1 พฤษภาคม ค.ศ. 1967 เป็นนักร้องคันทรีและนักแสดงชาวอเมริกัน ผลงานอัลบั้มและซิงเกิลมากมายสามารถขึ้นชาร์ตเพลงคันทรีในระดับต้น ๆ ทำให้เขาประสบความสำเร็จมียอดขายมากกว่า 40 ล้านชุด เขาแต่งงานกับนักร้องคันทรีสาว เฟธ ฮิลล์ และเขาเป็นลูกชายของอดีตนักเบสบอล ทัก แม็กกรอว์ ผลงานดังของเขารวมถึง "Indian Outlaw", "Don't Take the Girl", "I Like It, I Love It", "Something Like That", "It's Your Love" (ร่วมงานกับภรรยาเขา เฟธ ฮิลล์) และ "Live Like You Were Dying"

แม็กกรอว์มีผลงานอัลบั้มอันดับ 1 ติดต่อกัน 11 อัลบั้มบนชาร์ตบิลบอร์ดอัลบั้ม มีซิงเกิลอันดับ 1 บนบิลบอร์ดฮอตคันทรี 100 จำนวน 21 ซิงเกิล และมี 3 ซิงเกิลเป็นเพลงอันดับ 1 คันทรีประจำปี ("It's Your Love", "Just To See You Smile", และ "Live Like You Were Dying")  เขาได้รับ 3 รางวัลแกรมมี ได้รับ 14 รางวัลสถาบันเพลงคันทรี ได้รับ 11 รางวัลสมาคมเพลงคันทรี ได้รับ 10 รางวัลอเมริกันมิวสิกอวอร์ดส และ 3 รางวัลพีเพิลส์ชอยซ์ และการออกทัวร์ที่ชื่อ โซลทูโซลทู ร่วมกับเฟธ ฮิลล์ถือว่าเป็นทัวร์ที่ทำรายได้มากที่สุดในประวัติเพลงคันทรี และเป็น 1 ใน 5 ของทุกแนวเพลง

แม็กกรอว์ยังก้าวสู่การแสดง รับบทสมทบในภาพยนตร์ของบิลลี บ็อบ ทอร์นตัน เรื่อง *Friday Night Lights* และ *The Kingdom* รับบทนำในภาพยนตร์ปี 2006 เรื่อง *Flicka* รับบทสมทบใน  *Four Christmases* แสดงร่วมกับวินซ์ วอห์นและรีส วิทเทอร์สปูน เขายังเป็นเจ้าของร่วมทีมแนชวิลล์แคตส์ ในลีกอารีนาฟุตบอล นอกจากนั้นเพลงเปิดตัวของเทย์เลอร์ สวิฟต์ ที่ชื่อ "Tim McGraw" กล่าวถึงเขาและเพลงของเขาที่ชื่อ "Can't Tell Me Nothin'"

## อ้างอิง

หมวดหมู่:นักร้องอเมริกัน
หมวดหมู่:นักแสดงอเมริกัน

หมวดหมู่:ผู้ที่ได้รับรางวัลแกรมมี
หมวดหมู่:บุคคลจากรัฐลุยเซียนา
จอห์น คาร์เพนเตอร์

**จอห์น ฮาเวิร์ด คาร์เพนเตอร์** () เกิดเมื่อวันที่ 16 มกราคม ค.ศ. 1948 เป็นผู้กำกับภาพยนตร์เจ้าของรางวัลออสการ์ นักเขียนบท โปรดิวเซอร์ นักตัดต่อภาพยนตร์ นักประพันธ์เพลงและในบางครั้งเป็นนักแสดง ถึงแม้ว่าเขาจะทำงานภาพยนตร์หลากหลายแนว แต่ชื่อของเขาเป็นที่รู้จักในเรื่องภาพยนตร์สยองขวัญและนวนิยายวิทยาศาสตร์

ผลงานเด่นของคาร์เพนเตอร์ คืองานเขียนบท และกำกับภาพยนตร์เกี่ยวกับฆาตกรโรคจิต "ไมเคิล ไมเยอร์ส" ใน *Halloween* (1978) ที่เขากำกับเองในภาคแรก และเป็นผู้อำนวยการสร้าง เขียนบท หรือ แต่งเพลงประกอบในภาคอื่นๆ อีก 7 ภาค เป็นผลงานสร้างชื่อให้กับเจมี ลี เคอร์ติส รองมาคือ *The Fog* (1980), *Christine* (1983) ภาพยนตร์สยองขวัญเกี่ยวกับรถยนต์ผีสิง จากนวนิยายของสตีเฟน คิง,  *Starman* (1984) ภาพยนตร์ไซไฟ นำแสดงโดยเจฟ บริดเจส, *Escape from New York* (1991) และ *Escape from L.A.* (1996) ภาพยนตร์ไซไฟ นำแสดงโดยเคิร์ต รัสเซลล์

## ผลงานภาพยนตร์

## ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 18 เรื่องของ จอห์น คาร์เพนเตอร์

16px 0–59% คำวิจารณ์ที่นักวิจารณ์ไม่ชอบ 16px 60–74% คำวิจารณ์ที่นักวิจารณ์ชอบ 16px 75–100% คำวิจารณ์ที่นักวิจารณ์ชอบมาก  

สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก  

N/A ไม่ปรากฏ, หาข้อมูลไม่ได้  

$ ดอลลาร์สหรัฐ 

## อ้างอิง

หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
สมาคมศิลปินอิสระ

[thumb|260px |โปสเตอร์ของงานแสดงศิลปะของ “สมาคมศิลปินอิสระ” ครั้งที่ 22 โดย[อ็องรี รูโซ]]
**สมาคมศิลปินอิสระ** (, ) เป็นสมาคมที่ก่อตั้งขึ้นระหว่างฤดูร้อนของปี ค.ศ. 1884 ในกรุงปารีส โดยมีปรัชญาว่า “Sans jury ni récompense” () ในบรรดาผู้ร่วมก่อตั้งก็ได้แก่ อาลแบร์ ดูว์บัว-ปีแย, ออดีลง เรอดง, ฌอร์ฌ-ปีแยร์ เซอรา และปอล ซีญัก สองปีต่อมาในปี ค.ศ. 1886 ศิลปินอิสระก็จัดการนิทรรศการแสดงศิลปะเป็นครั้งที่สอง และตั้งแต่นั้นมาเป็นเวลาสามสิบปีทางสมาคมก็จัดการแสดงศิลปะเป็นประจำทุกปี แนวโน้มของความเปลี่ยนแปลงทางศิลปะของคริสต์ศตวรรษที่ 20 จะแสดงเป็นครั้งแรกและการถกเถียงปรัชญาศิลปะใหม่ ๆ ที่นิทรรศการ แต่การแสดงศิลปะก็ต้องมายุติลงระหว่างสงครามโลกครั้งที่หนึ่ง แม้ว่าตัวสมาคมจะยังคงดำรงอยู่โดยมีสำนักงานอยู่ภายใต้กร็องปาแลมาตั้งแต่ปี ค.ศ. 1920 (ติดกับ สมาคมศิลปินฝรั่งเศส, สมาคมวิจิตรศิลป์แห่งชาติ,  สมาคมซาลองโอโตมน์ และอื่น ๆ)

## อ้างอิง

* Monneret, Sophie: *L'Impressionisme et son époque, dictionnaire international*, Paris 1980 ISBN 2-221-05222-6
* Socièté des artistes indépendants, 76e exposition: *Le Premiers Indépendants: Rétrospective 1884-1894*, Grand Palais des Champs-Élysées, April 23 - May 16, 1965
* Dominique Lobstein, *Dictionnaire des Indépendants*, préface de Serge Lemoyne, L'Echelle de Jacob, 2003.

## ดูเพิ่ม
* ลัทธิประทับใจยุคหลัง 
* ลัทธิประทับใจใหม่

## แหล่งข้อมูลอื่น
* 

หมวดหมู่:งานแสดงศิลปะ
หมวดหมู่:สมาคมศิลปิน
คนเลี้ยงช้าง

**คนเลี้ยงช้าง** ภาพยนตร์ไทยที่ออกฉายในปี พ.ศ. 2533 กำกับโดยหม่อมเจ้าชาตรีเฉลิม ยุคล ได้รับการเสนอชื่อเข้าชิงรางวัลภาพยนตร์ยอดเยี่ยม รางวัลสุพรรณหงส์ ประจำปี พ.ศ. 2534 และได้รับเลือกให้เป็นตัวแทนของประเทศไทยในการเข้าชิงรางวัลออสการ์ สาขาภาพยนตร์ต่างประเทศยอดเยี่ยม ในการประกาศรางวัลครั้งที่ 62 แต่ทว่ามิได้ผ่านเข้าไปถึงรอบสุดท้าย

เพลงประกอบภาพยนตร์ ชื่อเพลง "พิทักษ์ป่า" ขับร้องโดยแอ๊ด คาราบาว ที่เป็นนักแสดงรับเชิญในเรื่อง และเพลง "สร้างไพร" แต่งและขับร้องโดยสุรชัย จันทิมาธร

## เรื่องย่อ
*คนเลี้ยงช้าง* เล่าเรื่องราวเกี่ยวกับชีวิตของ **บุญส่ง** (สรพงศ์ ชาตรี) เจ้าของช้างแสนรู้ชื่อ **แตงอ่อน** ที่ถูกความจำเป็นบังคับให้ทำงานรับจ้าง**เสี่ยฮก** (บู๊ วิบูลย์นันท์) ชักลากไม้เถื่อนออกจากป่าห้วยนางนอน อำเภอพนาไพร ภาพยนตร์เล่าเรื่องราวผ่านคำบอกเล่าของ **ชัย** (อิทธิสุนทร วิชัยลักษณ์) เจ้าหน้าที่ป่าไม้จบใหม่ ที่เพิ่งเข้ามาเป็นผู้ช่วยของ **คำรณ** (รณ ฤทธิชัย) เจ้าหน้าที่ป่าไม้อาวุโส ที่อุทิศตนเพื่อปกป้องผืนป่า ปราบปรามพวกลักลอบทำไม้เถื่อนอย่างจริงจัง

การปราบปรามของคำรณสร้างความเดือดร้อนให้กับธุรกิจของเสี่ยฮก จึงถูก**จ่าสม** (สมศักดิ์ ชัยสงคราม) ตำรวจชั่วลูกน้องของเสี่ยฮก หมายเอาชีวิต พร้อมกับตามล่าตัวบุญส่งและครอบครัว แตงอ่อนได้เอาตัวเข้าปกป้องจนถูกกระสุนปืนกลอาการสาหัส แตงอ่อนตามเอาชีวิตจ่าสม และกลายเป็นช้างป่าคอยตามล่าพวกลักลอบตัดไม้ จนกลายเป็นตำนานกล่าวขานคู่กับป่าห้วยนางนอน ที่ยังคงความอุดมสมบูรณ์เพราะไม่มีใครกล้าเข้ามาตัดไม้อีกต่อไป

## นักแสดง
### คนเลี้ยงช้าง
* สรพงศ์ ชาตรี เป็น บุญส่ง
* พลายสำลี เป็น แตงอ่อน
* ดวงเดือน จิไธสงค์ เป็น คำหวาน (เมียบุญส่ง)
* อู๊ด พิลึก เป็น ปู่แหวน หมอช้าง (พ่อบุญส่ง)
* ดี๋ ดอกมะดัน เป็น จำรัส คนขายไอศครีม

### เจ้าหน้าที่
* รณ ฤทธิชัย เป็น หัวหน้าคำรณ
* อิทธิสุนทร วิชัยลักษณ์ เป็น ชัย
* ไกรลาศ เกรียงไกร เป็น ระบิล
* วิชุดา มงคลเขตร์ เป็น เครืออร

### คนร้าย
* บู๊ วิบูลย์นันท์ เป็น เสี่ยฮก
* สมศักดิ์ ชัยสงคราม เป็น จ่าสม ตำรวจเลว
* จอห์น อิสรัมย์ เป็น หาญ มือปืน/คนขับรถ
* เหม เวชยันต์ เป็น เวก มือปืน

### อื่น ๆ
* องอาจ คล้ามไพบูลย์ เป็น รัฐมนตรี
* ยืนยง โอภากุล เป็น นักอนุรักษ์ 1
* พิมพ์จันทร์ เทียมเศวต

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ไทยที่ออกฉายในปี พ.ศ. 2533
หมวดหมู่:ภาพยนตร์ที่กำกับโดย หม่อมเจ้าชาตรีเฉลิม ยุคล
หมวดหมู่:ภาพยนตร์ชีวิตไทย
หมวดหมู่:ภาพยนตร์ไทยในคริสต์ทศวรรษ 1990
หมวดหมู่:ภาพยนตร์ภาษาไทยในคริสต์ทศวรรษ 1990
เอ. อาร์. ระห์มาน

**อัลลาห์ รักขา ระห์มาน** (; ; ; เกิดเมื่อวันที่ 6 มกราคม ค.ศ. 1966) เป็นนักประพันธ์เพลงภาพยนตร์ โปรดิวเซอร์เพลง นักดนตรีและนักร้องชาวอินเดีย เขาเริ่มทำงานเพลงประกอบภาพยนตร์ในช่วงต้นคริสต์ทศวรรษ 1990 เขาได้รับ 13 รางวัลฟิล์มแฟร์ ,4 รางวัลภาพยนตร์แห่งชาติอินเดีย ,1 รางวัลบาฟต้า ,1 รางวัลลูกโลกทองคำ และ 2 รางวัลออสการ์

เขาทำงานหลากหลายอย่างในอุตสาหกรรมภาพยนตร์อินเดียและละครเพลง โดยในปี 2003 ราห์แมนมียอดขายผลงานเพลงประกอบภาพยนตร์ทั่วโลกมากกว่า 100 ล้านชุด และยอดขาย 200 ล้านคาสเซ็ตต์ 

ในปี 2009 นิตยสารไทม์จัดอันดับให้เขาอยู่ใน 100 รายชื่อของ บุคคลที่มีอิทธิพลที่สุดในโลก

## อ้างอิง

หมวดหมู่:นักร้องอินเดีย
หมวดหมู่:บุคคลที่ได้รับรางวัลออสการ์
หมวดหมู่:นักดนตรีชาวอินเดีย
หมวดหมู่:คีตกวีชาวอินเดีย
หมวดหมู่:ชาวทมิฬอินเดีย
หมวดหมู่:มุสลิมชาวอินเดีย
หมวดหมู่:บุคคลจากเจนไน
หมวดหมู่:บุคคลที่เปลี่ยนไปนับถือศาสนาอิสลาม
หมวดหมู่:บุคคลที่เคยนับถือศาสนาฮินดู
ปลาแก้มช้ำ

**ปลาแก้มช้ำ** (; ) ปลาน้ำจืดชนิดหนึ่ง ในวงศ์ปลาตะเพียน (Cyprinidae) มีรูปร่างทั่วไปคล้ายปลาชนิดอื่นในวงศ์นี้ แต่มีรูปร่างป้อมกลมกว่า ด้านข้างแบน หัวเล็ก ปากค่อนข้างเล็กและอยู่ปลายสุด มีหนวดสั้น ๆ และเล็กจำนวน 4 เส้น มีเกล็ดค่อนข้างใหญ่ สีตามบริเวณลำตัวและหัวจะเป็นสีขาวเงิน หลังสีน้ำตาลอ่อน ฝาปิดเหงือกมีสีแดงหรือสีส้มเหมือนรอยช้ำ อันเป็นที่มาของชื่อ บริเวณหลังช่องเปิดเหงือกมีสีแถบดำ ครีบทั้งหมดมีสีแดง ครีบหางจะมีสีแถบดำ

ขนาดเมื่อโตเต็มที่ประมาณ 25 เซนติเมตร  พบกระจายอยู่ทั่วไปทุกภูมิภาคของไทย โดยอาศัยอยู่รวมเป็นฝูงใหญ่ และบางครั้งอาจปะปนกับปลาตะเพียนชนิดอื่น ๆ เช่น ปลาตะเพียนเงิน (*Barbonymus gonionotus*), ปลาตะเพียนทอง (*B. altus*) หรือ ปลากระแห (*B. schwanenfeldii*) เป็นต้น

มีชื่อเรียกต่าง ๆ มากมายตามแต่ละภูมิภาค เช่น ภาษาใต้เรียก "ปลาลาบก", ภาษาเหนือเรียก "ปลาปกส้ม", ภาษาอีสานเรียก "ปลาสมอมุก" หรือ "ปลาขาวสมอมุก" เป็นต้น เป็นปลาที่นิยมใช้บริโภคเหมือนปลาตะเพียนทั่วไป และนิยมเลี้ยงกันเป็นปลาสวยงาม โดยปลาที่ถูกเลี้ยงในตู้กระจกสีสันจะสวยกว่าปลาที่อยู่ในธรรมชาติ 

## อ้างอิง

## แหล่งข้อมูลอื่น
* รูปและข้อมูลปลาแก้มช้ำ

หมวดหมู่:วงศ์ปลาตะเพียน

หมวดหมู่:ปลาที่พบในประเทศไทย
หมวดหมู่:ปลาน้ำจืด
หมวดหมู่:ปลาตู้
เลกาเซเรียอา

**เลกานาซีโอนาเลโปรเฟวซีโอนิสตีเซเรียอา** () เป็นองค์กรที่ดูแลและจัดการการแข่งขันฟุตบอลอาชีพที่สำคัญที่สุดในอิตาลี โดยเฉพาะอย่างยิ่งเซเรียอา

ก่อตั้งขึ้นเมื่อวันที่ 1 กรกฎาคม ค.ศ. 2010 ในอดีต "เซเรียอา" ต้องสนับสนุนทางการเงินให้กับเซเรียบีผ่านการแบ่งรายได้ส่วนหนึ่งของเซเรียอาทีวีให้กับสโมสรในเซเรียบี เมื่อวันที่ 30 เมษายน ค.ศ. 2009 เซเรียอาประกาศแยกออกจากเซเรียบีอย่างเป็นทางการ เมื่อ 19 จาก 20 สโมสรลงมติเห็นชอบ เลชเช่ซึ่งตกชั้น โหวตไม่เห็นชอบ

## ประวัติ
สโมสรฟุตบอลใน กัลโช่ เซเรีย อา และกัลโช่ เซเรีย บีถูกบริหารโดยเลกา กัลโช่แต่เนื่องจากมีปัญหาการทุจริตและการล้มบอลมากมายทำให้บรรดาทีมชั้นนำอย่าง ยูเวนตุส,เอซี มิลานและ อินเตอร์ มิลาน ได้ตัดสินใจประชุมเพื่อแก้ไขปัญหาเหล่านี้โดยผลสรุปของการประชุมในครั้งนั้นคือ ทีมในกัลโช่ เซเรีย อาจะแยกตัวออกจากเลกา กัลโช่เพื่อออกมาเปิดลีกใหม่เป็นของตัวเองซึ่งหลังจากนั้น 19 ทีมในลีกกัลโช่ เซเรีย อาในฤดูกาล 2009-10 ก็ตกลงใจเห็นด้วยกับแนวความคิดนี้จึงตัดสินใจยื่นขอถอนตัวออกจาก เลกากัลโช่ หรือฟุตบอลลีกอย่างเป็นทางการยกเว้นทีมเลชเชเท่านั้นที่ไม่เห็นด้วยเนื่องจากถ้าทุกทีมในลีกกัลโช่ เซเรีย อาแยกออกมาเปิดลีกใหม่จะทำให้ทุกทีมในลีกเซเรียบีและซึ่งล้วนแต่เป็นทีมเล็กๆนั้นพลอยขาดรายได้และล้มละลายไปแต่ทั้ง 19 ทีมในลีกกัลโช่ เซเรีย อาก็ได้ออกแถลงการณ์ในการแยกตัวมาเปิดลีกใหม่เมื่อวันที่ 30 เมษายน ค.ศ. 2009 ว่าลีกใหม่ของอิตาลีนั้นจะทำการเปิดตัวในวันที่ 1 กรกฎาคม ค.ศ. 2010 ซึ่งก็คือ 1 เดือนก่อนการเปิดฤดูกาล 2010-11 จึงทำให้ฟุตบอลลีกสูงสุดของอิตาลีที่มีอายุยาวนานถึง 80 ปีต้องยุติลง

## ฟุตบอล
### โกปปาอีตาเลีย
นอกจากแยกตัวออกจาก เลกากัลโช่ แล้วพวกเขายังได้แบ่งแยกบอลถ้วยตามแบบอย่าง พรีเมียร์ลีก ของ อังกฤษ คือ โกปปาอีตาเลีย จะลักษณะคล้ายกับ เอฟเอ คัพ คือนำทีมที่ลงทะเบียนกับสมาคมฟุตบอลอิตาลีมาแข่งขันและห้ามทีมนอกลีกที่ไม่ได้ลงทะเบียนเข้าร่วมแข่งขัน

### ซูเปอร์โคปป้า อิตาเลียน่า
เป็นบอลอุ่นเครื่องก่อนเปิดฤดูกาลเปรียบได้กับ คอมมูนิตีชีลด์ คือนำแชมป์ลีกมาเจอกับแชมป์โกปปาอีตาเลีย

### ลีกเยาวชน
เป็นลีกที่นำทีมเยาวชนของสโมสรในลีก เลกาเซเรียอา และ เลกาเซเรียบี มาแข่งแบบทีมชุดใหญ่และมีบอลถ้วยแบบทีมชุดใหญ่อีกด้วย

## สปอนเซอร์
นอกจาก **เทเลคอมโมบาย** หรือทิมที่เป็นสปอนเซอร์หลักแล้วยังมี ไนกี้ ผลิตภัณฑ์กีฬาชื่อดังจากสหรัฐ ร่วมเป็นสปอนเซอร์

## ประธานลีก
* 2010-2017 เมาริซิโอ บาร์เรตตา
* 2018-ปัจจุบัน Gaetano Miccichè

## อ้างอิง

หมวดหมู่:ฟุตบอลในประเทศอิตาลี
หมวดหมู่:องค์การที่ก่อตั้งในปี พ.ศ. 2553
บลู (ดาบาดี)

"**บลู (ดาบาดี)**" () หรืออกจำหน่ายในชื่อการค้าว่า "**แอมบลู**" () ในบางประเทศ เป็นเพลงแดนซ์ป๊อปโดยวงไอเฟล 65 วงดนตรีชาวอิตาลี เพลงนี้เป็นซิงเกิลแรกของอัลบั้ม *[[ยูโรป๊อป (อัลบั้ม)|ยูโรป๊อป]]* อัลบั้มแรกของพวกเขา ซึ่งวางจำหน่ายเมื่อเดือนตุลาคม ค.ศ. 1998 

## ชาร์ต

### ชาร์ตรายสัปดาห์

### ชาร์ต ณ สิ้นปี

### ชาร์ตรายทศวรรษ

## การรับรอง

## อ้างอิง

หมวดหมู่:ซิงเกิลในปี พ.ศ. 2542
หมวดหมู่:ซิงเกิลเปิดตัว
สโนว์พาโทรล

**สโนว์พาโทรล** () เป็นวงออลเทอร์นาทิฟร็อกไอร์แลนด์เหนือ ที่มีสมาชิกจากไอร์แลนด์เหนือและสก็อตแลนด์ ก่อตั้งวงที่มหาวิทยาลัยแห่งดันดีในปี 1994 ปัจจุบันวงอยู่ในกลาสโกว์ มีผลงาน 3 ชุดแรกของวงคือ อีพีชุด *Starfighter Pilot* และสตูดิโออัลบั้มอย่าง *Songs for Polarbears* และ *When It's All Over We Still Have to Clear Up* ที่ไม่ประสบความสำเร็จ สังกัดค่ายอีเลกทริกฮันนีย์และจีปสเตอร์ ตามลำดับ และเมื่อวงย้ายไปค่ายเพลงใหญ่ โพลีดอร์เรเคิดส์ พวกเขาออกผลงานในปี 2003 ชุด  *Final Straw* ที่มียอดขายระดับแผ่นเสียงทองคำขาว 4 แผ่นในสหราชอาณาจักร และถือเป็นครั้งแรกที่วงประสบความสำเร็จด้านยอดขายอย่างดี และตามมาด้วยความสำเร็จของอัลบั้ม *Eyes Open* ที่ออกในปี 2006 กับยอดขาย 4.7 ล้านชุดทั่วโลก มีเพลงดังอย่าง "Run", "Chasing Cars" และ "Signal Fire" ที่ถือเป็นเพลงฮิตที่สุดของวง 

สโนว์พาโทรลยังได้รับการเสนอชื่อเข้าชิงรางวัลบริตอวอร์ดส และได้รับ 5 รางวัลมีทีเออร์ไอร์แลนด์มิวสิกอวอร์ดส ต่อมาในปี 2008 พวกเขาออกสตูดิโออัลบั้มชุดที่ 5 ชุด *A Hundred Million Suns* และออกอัลบั้มรวมเพลงชุด  *Up to Now* ในปี 2009 วงมียอดขายทั่วโลกกว่า 10 ล้านชุด

## ผลงานอัลบั้ม

* *[[Songs for Polarbears]]* (1998)
* *[[When It's All Over We Still Have to Clear Up]]* (2001)
* *[[Final Straw]]* (2003)
* *[[Eyes Open]]* (2006)
* *[[A Hundred Million Suns]]* (2008)
* *[[Fallen Empire]]* (2011)
* *Wildness* (2018)
* *The Forest Is the Path* (2024)

## อ้างอิง

หมวดหมู่:กลุ่มดนตรีออลเทอร์นาทิฟร็อกสัญชาติสกอตแลนด์
หมวดหมู่:กลุ่มดนตรีที่ก่อตั้งในปี พ.ศ. 2537
จีไอโจ สงครามพิฆาตคอบร้าทมิฬ

**จีไอโจ สงครามพิฆาตคอบร้าทมิฬ** () เป็นภาพยนตร์อเมริกันปี 2009 แนวไลฟ์แอ็กชัน ดัดแปลงจากตัวละครของเล่น จีไอโจ ที่ได้รับแรงบันดาลใจโดยเฉพาะอย่างยิ่งจากการ์ตูนเรื่อง *[[G.I. Joe: A Real American Hero]]* ภาพยนตร์กำกับโดยสตีเฟน ซอมเมอส์ มีโปรดิวเซอร์คือโลเรนโซ ดี โบนาเวนตูรา และร่วมเขียนโดยสจ๊วต บีตตี โดยยึดมาจากบทของจอห์น พอล เคย์ นอกจากนั้นจีไอโจยังมีตัวละครหลายของของเล่น มีเนื้อเรื่องเกี่ยวกับทหารอเมริกัน 2 คน ดู๊กและริปคอร์ด ทีร่วมทีมจีไอโอจหลังจากถูกกองทหารคอบร้าจู่โจม

หลังจากที่บทร่างที่หลุดออกมาก่อน ได้รับเสียงวิจารณ์จากแฟน ๆ แลร์รี ฮามา ผู้เขียนการ์ตูนก็ได้รับจ้างให้มาเป็นที่ปรึกษาด้านครีเอทีฟและร่วมเขียนใหม่ ภาพยนตร์ถ่ายทำที่ดาวนีย์ รัฐแคลิฟอร์เนีย และสตูดิโอบาร์แรนดอฟ เมืองปราก ใช้บริษัททำภาพพิเศษ 6 บริษัท ภาพยนตร์ออกฉายราววันที่ 5-7 สิงหาคม ทั่วโลก ตามมาด้วยการดำเนินการทางตลาดโดยมุ่งเน้นไปที่อเมริกากลาง ภาพยนตร์ได้รับเสียงตอบรับทั้งบวกและลบ แต่เปิดตัวที่อันดับ 1 บนบ็อกซ์ออฟฟิส ทำรายได้มากกว่า 300 ล้านเหรียญทั่วโลก นอกจากนั้นยังมีโครงการสร้างภาคต่อมาในปี 2013 คือ จีไอโจ สงครามระห่ำแค้นคอบร้าทมิฬ

## อ้างอิง

หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์ที่มีฉากในอนาคต
หมวดหมู่:ภาพยนตร์ที่มีฉากในประเทศรัสเซีย
หมวดหมู่:ภาพยนตร์ที่มีฉากในประเทศฝรั่งเศส
หมวดหมู่:ภาพยนตร์ที่มีฉากในสหรัฐ
หมวดหมู่:ภาพยนตร์ที่มีฉากในวอชิงตัน ดี.ซี.
หมวดหมู่:ภาพยนตร์ที่มีฉากในปารีส
หมวดหมู่:ภาพยนตร์ที่มีฉากในมอสโก
หมวดหมู่:ภาพยนตร์ที่ถ่ายทำในประเทศเช็กเกีย
หมวดหมู่:ภาพยนตร์ที่ถ่ายทำในปารีส
หมวดหมู่:ภาพยนตร์ที่มีฉากในทำเนียบขาว